# Mødereferat – møde 5

**Tid:** Ons. d.26.10.2016 kl. 19.30 – ca. 21.30

**Sted:** Søren Dalby, Sofienlundparken 28, 8860 Ulstrup

**Deltagere**: Henrik Berg Laustsen(HBL), Morten Hvidtfeldt Christensen(MHC), Søren Dalby(SD), Klaus W. Kristensen(KWK), Malene Kragh Sand(MKS), Lars H. Storgaard(HLS)
**Afbud:** Marianne Rigtrup(MR)
Også inviteret:
**Suppleanter:** Lasse Schurmann(LS), Mads Christensen(MC)

**Dagsorden**

1. Valg af ordstyrer.
SD valgt.
2. Godkendelse og underskrift af referat for tidligere møde.
Underskrevet af tilstedeværende.
3. Godkendelse af dagsorden.
Godkendt.
4. Korte meddelelser siden sidst: Formand/næstformand/kasserer/sekretær/udvalg/andre.
Vedr. Formand, næstformand, sekretær henvises til pkt.5.
5. Sager til behandling
*- samarbejde med UIF om DM i foreningsudvikling 2015 – 16. Status SD*SD har haft drøftelse med Hanne Baltzer om strategien. UIF har godkendt strategien og vil gerne deltage i et møde om de fremadrettede tiltag. SD og Hanne Baltzer er enige i strategien og vil deltage i et møde med interessenter bl.a. ledelsen for UIF og hallen om mulige tiltag. SD indkalder til møde inden jul.

- *mulige kandidater til kommende bestyrelse i UL.*
Alle er tidligere blevet opfordret til at overveje nye bestyrelsesmedlemmer, bl.a. som følge af at SD, MR og MHC ikke stiller op. Opgaven er nu aktivt at søge nye medlemmer. Det blev besluttet også at efterlyse kandidater på Facebook. SD følger op inden 16. nov. **MHC** udarbejder et udkast, som rundsendes til bestyrelsen før offentliggørelse. Udkastet skal indeholde navn, telefonnummer og email på eksisterende bestyrelsesmedlemmer, så interesserede kandidater kan spørge ind til arbejdsområdet.

*- status på Trækstiprojekt MR, SD*Partnergruppen har besigtiget trækstien. Kommunen vil til næste år sikre mere intensiv vedligeholdelse især slåning af opvoksende vækster. Hærværk – fjernelse af redningsstandere og infoskilte anmeldes af kommunen til politiet. Tilløbsstien fra vandværk overvejes tilførsel af grus for at forbedre tilgængelighed. Steen vil efter campingsæsonen fjerne pilebuske og grene. Fjernelse af øvrigt materiale sker med Ulstrup Lokalråd og DN som tovholder. Adgangsvej fra Hagenstrupparken overvejes pt. Annemette Kirkegaard er bl.a. tovholder. Næste møde ultimo november/primo december.

*-status på Projekt Dannebrogpladsen, SD*SD og Verner Rigtrup har fjernet den gamle anlægsbro. Stor tak fra kommunen. Ny bro incl. pontonbro er etableret. Kran monteres først, når man har fundet ud af hvorledes den bedst kan sikres mod tyveri. SD har anbefalet at der etableres en trappe fra pontonbro så afstand til stationær bro reduceres. Forslag om badestige til bl.a. vinterbaderne er fremført at SD til kommunen. Fortøjningsklamper og badebro bliver etableret. Grundet manglende finansiering foreslås alternativ til træbroer erstattet af grus/jordvolde. SD kontakter kommunen for at høre ind til montering af badestige, fortøjningsklamper samt skammel på pontonbro. KWK bemærkede, at pontonbroen fyldte meget i ophaler- området. Den burde have været flyttet længere mod vest. Det er der ikke noget at gøre ved nu, men hvis det bliver et problem fremadrettet, må spørgsmålet tages op. Evt. kan den østre bred måske gøres mindre.

*- frivillighus, SD*
Ikke noget nyt.

- i*nfostander*SD vil anbefale at aftalen siges op. Skulle have været opsagt inden 1.10, men beslutning må tages i bestyrelsen. Fordele: signalerer liv i byen, men omkostninger på 13.000 kr. år kræver særlige indtægter. Der var enighed om, at skærmstørrelsen var for lille, men det var hvad der var økonomisk mulighed for dengang. I forsøget på enten at bevare standeren eller finde alternativer – med flere mindre skærme – som var på tale dengang man etableret standeren, undersøger SD muligheden for at etablere flere mindre skærme passende steder i Ulstrup. Følgende placeringer er tidligere blevet nævnt: bibliotek, anlægget, brugsen. Anlægget og biblioteket har nu udtrykt positiv interesse. Brugsen spørges igen om muligheder for placering. Yderligere kontaktes VAM for at drøfte finansiering af driftskomkostninger af standeren.

*- streaming af foredrag fra Aarhus universitet, SD*
Næste emne bliver Videnskaben om godt øl. Der forventes mange deltagere og Efterskolens auditorium er booket. Afholdes den 22.11.2016 kl. 19.00 – 21.15. Mulighed for smagsprøver i relation til foredraget. Øllauget er via Torben Markussen adviseret. Smagsprøver er bestilt(SD) og betalt af Øllauget.

*- muligheder for de unge i Ulstrup. KWK, MCH*
Malene kontakter personer i Kommunen for at høre om deres erfaringer.
MCH kontaktede en person, som havde noget kendskab til de unges ønsker gøren og laden.
 Alle bedes melde ind til SD inden næste møde, så vi kan få vurderet evt. behov og mulige tiltag. SD har endnu ikke modtaget signaler. Der fremkom ikke nogen klar anbefaling og sagen afsluttes.

- n*y julebelysning*
SD og LS har afholdt møde for at drøfte nye muligheder set i lyset af de nye opstillede belysningsmaster på hovedgaden. LS har kontaktet Produktionsskolen som er i gang med at vurdere et prisoverslag. Niveau totalt med tilkobling og ny belysning vurderes til ca. 1000 kr. pr mast.
Endelig prisvurdering forventes indenfor en uge. Ny julebelysning sættes op til den kommende julesæson. Antal afhænger af pris. Der disponeres op til 6000 kr til dette års ny julebelysning.

- *tænding af eksisterende julebelysning SD, LS*Koordineres med spejderne. SD har orienteret Lasse Schurmann om at tænding foregår 27.11 kl. 16.00. Der er 20 års jubilæum. Borgmesteren taler og tænder.
og LS.

*- ophængning af julebelysning*
Vi ophænger julebelysning på torvet den 20.11. Følgende kan deltage: SD, MHC, KWK, HBL og LS.

- *økonomi, HBL*SD har anmodet om og modtaget liste over indbetalte og resterende indbetalinger fra virksomheder. Ligeledes er HBL anmodet om kopi af kontoudskrift fra 1.1.2016. Status ved HBL. Totalsaldoen viser lige godt 11.000 kr. Der resterer stadig manglende indbetalinger fra virksomheder, som har sagt, at de ville betale. HBL gør status og orientere relevante personer som kontakter de pågældende.

- *broen over Gudenåen, SD, LHS*LHS har med succes arbejdet for at der kan skaffes midler til renovering af broen. Det ser ud til at lykkes. Det samlede beløb på omkring 2,7 mio. kr. forventes frigivet af byrådet, så vi kan forvente at broen, som foreslået af Ulstrup Lokalråd, bliver renoveret med etablering af udvidet cykel- og gangbane i den vestlige side af broen ligesom siderne erstattes af åben afskærmning, så der bliver udsyn til åen. Det bliver rigtig godt.

6. Eventuelt.
 KWK rejste spørgsmålet om at synliggøre Ulstrup Lokalråd ved af afholde møderne hos f.eks
 lokale virksomheder. Lokalrådet bakkede op om ideen og næste møde søges afholdt i en
 virksomhed.

1. Dato for næste møde.
De fleste kunne onsdag den 30. 11.2016 kl. 19.30 hos Steen Pedersen, Bamsebo.

Godkendt

\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

Søren Dalby Marianne Rigtrup Malene Kragh Sand

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Klaus W Kristensen Morten Hvidtfeldt Christensen Henrik Berg Laustsen

\_\_\_\_\_\_\_\_\_\_\_\_\_\_\_\_

Lars Storgaard